Αγόρασα το χρυσό με 350€ από το εξωτερικό. Σε γενικές γραμμές είναι πάρα πολύ όμορφη συσκευή και με χαρακτηριστικά που θα μπορούσε να κοστίζει πολύ περισσότερο. Αυτό που την κάνει ξεχωριστή είναι τα ηχεία. Υποστηρίζουν Dolby ATMOS και ο ήχος καθηλώνει. Η κάμερα είναι πολύ καλή, το ξεκλείδωμα με δακτυλικό αποτύπωμα ακριβές και γρήγορο, όπως και το GPS. Η AMOLED οθόνη του έχει ζωντανά χρώματα και πολύ καλή ευκρίνεια. Η μπαταρία του είναι ικανοποιητική, ενώ με το quick charge 3 φορτίζει πλήρως σε περίπου 1:45. Προσοχή, η ZTE το παράγει σε 3 εκδόσεις, μία Κινέζικη (A2017), μία Αμερικάνικη (A2017U) και μία Ευρωπαϊκή (A2017G). Εκτός από το UI έχουν και διαφορές στις μπάντες που υποστηρίζουν, και καλό θα ήταν να επιλέξετε την Ευρωπαϊκή έκδοση. Ο κωδικός φαίνεται και στο κουτί και στο κάτω μέρος της πλάτης του κινητού.Η ZTE Ελλάδος με ενημέρωσε (ερώτηση μέσω Facebook και τηλεφωνική επικοινωνία) ότι ως premium συσκευή, συνοδεύεται με 3 χρόνια εγγύηση.